Na sastanku Odbora za kulturu i informisanje Narodne skupštine i Potkomiteta za medije i informaciono društvo Parlamentarne skupštine Saveta Evrope, održanom 6. novembra 2013. u Narodnoj skupštini Republike Srbije, povodom ministarske konferencije o medijima i informativnom društvu Saveta Evrope, održana su slušanja na temu zaštite medijskih sloboda i priorita politike audiovizuelnih medija.

U zaključcima, oba odbora su:

* izrazila zahvalnost Narodnoj skupštini Republike Srbije na organizaciji ovog zajedničkog sastanka,
* pozdravili činjenicu da je na ovaj način prvi put ministarskoj konferenciji u Beogradu, 7-8. novembra, dodata parlamentarna dimenzija,
* naglasili suštinski značaj slobode medija za demokratiju i izrazili žaljenje što je ova sloboda često ugrožena u Evropi,
* podstakli ministre koji učestvuju na beogradskoj konferenciji, kao i Komitet ministara Saveta Evrope, da unaprede slobodu medija u celoj Evropi i preduzmu mere da osiguraju bezbednost novinara,
* podržali nezavisnost i finansijsku održivost javnih informativnih servisa, kao i lokalnih, manjinskih i medija civilnog društva, kao ključnih elemenata medijske scene u demokratskom društvu.